Яго арганізаваў аддзел па рэлігійнай адукацыі і катэхізацыі на чале з кандыдатам багаслоўскіх навук іерэем Віктарам Сачкоўскім. У журы запрасілі прадстаўнікоў духавенства і ўстаноў адукацыі. Вядучы – дырэктар СШ №12 г. Пінска, кандыдат педагагічных навук Леанід Аляксандравіч Ярашэвіч быў уражаны працамі юных даследчыкаў, якія ў тэме “1917-2017. Праваслаўе ў гісторыі і культуры Беларусі: вынікі стагоддзя” сканцэнтравалі ўвагу на краязнаўчых ці сямейных пошуках. Удзельнікі канферэнцыі з цікавасцю даведаліся аб свяшчэнніках, якія неслі духоўнае служэнне ў атэістычны час ці ў перыяд акупацыі Польшчай тэрыторыі Заходняй Беларусі, аб храмах, што захаваліся ў віхуры разбурэнняў і цяпер сталі святынямі. Аб гэтым распавядалі вучні гімназіі №5 і СШ №7 г. Баранавічы, СШ №3 г. Ганцавічы, школьнікі з Дастоева, Моладава і Мотыля Іванаўскага раёна, СШ №1 г. Івацэвічы, лунінецкіх СШ №№1 і 2, пінскіх СШ №10 і гімназіі №2, а вучань баранавіцкай гімназіі №4 зрабіў спробу сацыялагічнага апытання аб рэлігійных уяўленнях сучасных школьнікаў.